Bakı-Novorossiysk boru kəməri

=İcmal=

1330 km. uzunluğunda Bakı-Novorossiyk boru kəməri Azərbaycandan Səngəçal terminalından Novorossiyk-in Qara dəniz limanına gedir (bax: Azərbaycanda neft infrastrukturunun icmalı ). Kontrakt 1996-cı ildə Azərbaycan Beynəlxalq Əməliyyat Şirkəti (ABƏŞ), ARDNŞ və Transneft arasında imzalanıb. 1999-cu ildən isə boru kəməri Azərbaycan neftinin ixracı üçün Bakı-Supsa ilə yanaşı iki marşrutdan biri oldu. Boru kəmərinin 231 kilometrlik hissəsi Azərbaycandan keçir.

2008-ci ilin fevralından  SOCAR boru kəmərinin Azərbaycan seqmentində əməliyyatlara cavabdeh olub. Rus seqmenti isə Rusiyanın Тransneft şirkətinin tabeliyində olub. 2011-ci ilin noyabrında Transneft boruya qanunsuz müdaxilə səbəbindən təmirlə əlaqədar nəqli dayandırmalı olub.

=Güc=

ARDNŞ-nin məlumatına görə, borunun maksimal buraxılış qabiliyyəti sutkada 105000 bareldir.

Lakin Turan İnformasiya Agentliyi bildirib ki, 2013- cü ildə bu marşrutla daşımaların faktiki həcmi düşüb, belə ki, iki ölkənin ixrac marşrutu qismində layihəyə marağı azalıb.

=Qeydlər=